[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 19.7.2007

COM(2007) 433 τελικό

2007/0156 (COD)

Πρόταση

ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

σχετικά με πρόγραμμα εκσυγχρονισμού των ευρωπαϊκών στατιστικών επιχειρήσεων και εμπορίου (MEETS)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

ΠΛΑΙΣΙΟ ΤΗΣ ΠΡΟΤΑΣΗΣ

- Λόγοι που υπαγορεύουν την πρόταση και στόχοι της

Οι στατιστικές επιχειρήσεων και εμπορίου θα αντιμετωπίσουν σημαντικές προκλήσεις τα επόμενα χρόνια: ο έντονος βαθμός ολοκλήρωσης των παγκόσμιων αγορών μεταβάλλει τη διάρθρωση της οικονομίας, ενώ προχωρά και η ευρωπαϊκή ολοκλήρωση. Οι στατιστικές πρέπει να ανταποκριθούν στις τάσεις αυτές και πρέπει να περιγράφουν νέα φαινόμενα. Ταυτόχρονα, ο διοικητικός φόρτος για τις επιχειρήσεις πρέπει να μειωθεί. Αυτές οι δύο τάσεις δεν είναι αντιφατικές μεταξύ τους. Η ανάγκη για νέους τύπους δεικτών μπορεί να συνδυαστεί με προσπάθειες για τον εκσυγχρονισμό του συστήματος παραγωγής. Μπορούν να αναπτυχθούν νέοι τύποι δεικτών, με την αξιοποίηση νέων πηγών πληροφοριών και με τη διασύνδεση ήδη υφιστάμενων τύπων στατιστικών για τις επιχειρήσεις, χωρίς να χρειάζεται να αυξηθεί για τις επιχειρήσεις ο φόρτος εργασίας για την υποβολή εκθέσεων. Απαιτείται όμως επένδυση στην αποτελεσματική διερεύνηση των ενδεχόμενων συνεργειών, κάτι που αποτελεί τον κύριο λόγο για το παρόν πρόγραμμα.

- Γενικό πλαίσιο

Η Επιτροπή έχει δεσμευτεί για μια καλύτερη κανονιστική πολιτική, τη μείωση της περιττής γραφειοκρατίας και των υπερβολικών κανονιστικών ρυθμίσεων. Όπως αναφέρεται στην ανακοίνωση της Επιτροπής «Βελτίωση της νομοθεσίας για την ανάπτυξη και την απασχόληση στην Ευρωπαϊκή Ένωση» [COM (2005) 97 τελικό, της 16ης Μαρτίου 2005), η απλούστευση της υφιστάμενης νομοθεσίας της ΕΕ (και επομένως η μείωση του φόρτου για τις επιχειρήσεις] αποτελεί ένα από τα κύρια θέματα της εν λόγω πολιτικής πρωτοβουλίας. Η δέσμευση αυτή στόχευε πιο συγκεκριμένα στις στατιστικές, στην ανακοίνωση της Επιτροπής για τη μείωση του φόρτου απάντησης, την απλούστευση της διαδικασίας και τον καθορισμό προτεραιοτήτων στον τομέα των κοινοτικών στατιστικών [COM (2006) 693 τελικό, της 14ης Νοεμβρίου 2006].

Οι ευρωπαϊκές εταιρείες λειτουργούν υπό συνθήκες παγκοσμιοποίησης, με σημαντικό ρόλο για τις πολυεθνικές εταιρείες. Η παγκοσμιοποίηση των αγορών οδηγεί στην αύξηση του διεθνούς ανταγωνισμού σε αγορές αγαθών και υπηρεσιών αλλά και σε αγορές συντελεστών παραγωγής, στην οποία ο επιχειρηματικός κλάδος πρέπει να ανταποκριθεί, ώστε να διατηρήσει και να ενισχύσει τη θέση του. Η ανάγκη για την Ευρώπη να ανεβάσει οικονομικά ταχύτητα επισημάνθηκε στην ετήσια έκθεση προόδου της Ευρωπαϊκής Επιτροπής για την ανάπτυξη και την απασχόληση για το 2006.

Η παγκοσμιοποίηση και η αντίδραση των επιχειρήσεων συνδέεται στενά με τις εσωτερικές προσπάθειες των εταιρειών να αυξήσουν την αποδοτικότητά τους, οι οποίες μπορεί να λάβουν τη μορφή της μετεγκατάστασης της βιομηχανίας, της μεταβίβασης δραστηριοτήτων και της εξωτερικής άμεσης επένδυσης, καθώς και άλλες μορφές εκμεταλλεύσεων στο εξωτερικό.

Οι οικονομικές στατιστικές και οι στατιστικές επιχειρήσεων, ειδικότερα, πρέπει να είναι σε θέση να αντικατοπτρίζουν κατάλληλα αυτές τις διεργασίες και να παρέχουν έγκαιρες και υψηλής ποιότητας στατιστικές υπηρεσίες για τις διαρθρωτικές αλλαγές στην ευρωπαϊκή οικονομία και στον επιχειρηματικό της κλάδο. Οι στατιστικές αυτές πρέπει επίσης να είναι κατάλληλες για την παρακολούθηση του αντικτύπου των πολιτικών της ΕΕ. Από την άλλη πλευρά, οι νέες στατιστικές δεν πρέπει να επιφέρουν πρόσθετο φόρτο στις επιχειρήσεις. Οι στόχοι αυτοί θα πρέπει να επιτευχθούν με το παρόν πρόγραμμα.

- Ισχύουσες διατάξεις στον τομέα που καλύπτει η πρόταση

Υπάρχουν τρεις βασικές νομικές πράξεις στον τομέα αυτό.

Πρώτον, ο βασικός κανονισμός που αφορά τις στατιστικές επιχειρήσεων: Κανονισμός (ΕΚ, Ευρατόμ) αριθ. 58/97 του Συμβουλίου, της 20ής Δεκεμβρίου 1996, για τις στατιστικές διάρθρωσης των επιχειρήσεων.

Δεύτερον, ο κανονισμός για τα μητρώα επιχειρήσεων: Κανονισμός (ΕΟΚ) αριθ. 2186/93 του Συμβουλίου, της 22ας Ιουλίου 1993, σχετικά με τον κοινοτικό συντονισμό της ανάπτυξης μητρώων επιχειρήσεων για στατιστικούς σκοπούς.

Και οι δύο πράξεις καθορίζουν τις βασικές αρχές για τις στατιστικές επιχειρήσεων και μπορούν να αναθεωρηθούν με σκοπό την αποτελεσματικότερη συλλογή και επεξεργασία στοιχείων.

Για το στόχο 4, η βασική πράξη αναφοράς είναι ο κανονισμός για τις κοινοτικές στατιστικές: Κανονισμός (ΕΚ) αριθ. 638/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004. Το πρόγραμμα MEETS μπορεί να οδηγήσει σε τροποποίηση του κανονισμού αυτού, που θα αποσκοπεί σε απλουστεύσεις ώστε να επιτευχθεί λιγότερος φόρτος για τις επιχειρήσεις όσον αφορά τη συλλογή στοιχείων.

- Συνοχή με τις άλλες πολιτικές και στόχους της Ένωσης

Η εμβάθυνση της ευρωπαϊκής ολοκλήρωσης σε διάφορους τομείς, συμπεριλαμβανομένων της νομισματικής ένωσης και του ευρωπαϊκού τελωνειακού συστήματος, δημιουργεί νέες στατιστικές ανάγκες σχετικά με το ρόλο του ευρώ στις διεθνείς συναλλαγές και καθιστά αναγκαία την αναπροσαρμογή του στατιστικού συστήματος.

Η πρόταση είναι σύμφωνη με τις προτεραιότητες της Επιτροπής και η πρωτοβουλία επικεντρώνεται στη βελτίωση του κανονιστικού πλαισίου και στη μείωση της περιττής γραφειοκρατίας και των υπερβολικών κανονιστικών ρυθμίσεων, όπως προαναφέρθηκε.

Διαβουλεύσεις με τα ενδιαφερομενα μερη και αξιολογηση των επιπτωσεων

- Διαβουλεύσεις με τα ενδιαφερόμενα μέρη

Μέθοδοι διαβούλευσης, κύριοι τομείς-στόχοι και γενικά χαρακτηριστικά των συνομιλητών Υπήρξαν εντατικές διαβουλεύσεις στο πλαίσιο του ευρωπαϊκού στατιστικού συστήματος σε τεχνικό επίπεδο, στις συναφείς ομάδες εργασίας, αλλά και σε επίπεδο επικεφαλής των στατιστικών υπηρεσιών. Επίσης, υπήρξαν διαβουλεύσεις εντός της Επιτροπής, με τις αρμόδιες Γενικές Διευθύνσεις. |

Σύνοψη των απαντήσεων και τρόπος με τον οποίο ελήφθησαν υπόψη Τα κράτη μέλη αντιμετωπίζουν παρόμοια προβλήματα. Κατ’ αρχάς, το μεταβαλλόμενο οικονομικό περιβάλλον επιφέρει αλλαγές στις στατιστικές ανάγκες που εκφράζουν οι αρμόδιοι για τη χάραξη πολιτικής. Όλοι οι ενδιαφερόμενοι εκφράζουν έντονη ζήτηση για πληροφορίες σχετικά με φαινόμενα όπως η παγκοσμιοποίηση ή για τομείς με αυξανόμενη σπουδαιότητα, όπως ο τομέας των υπηρεσιών. Ταυτόχρονα, τα κράτη μέλη αντιμετωπίζουν αυστηρούς περιορισμούς όσον αφορά την αύξηση του φόρτου για τις επιχειρήσεις. Αντίθετα, ο φόρτος για τις επιχειρήσεις πρέπει να μειωθεί. Κατά συνέπεια, ορισμένα κράτη μέλη έχουν ήδη αρχίσει τη ριζική μεταρρύθμιση των στατιστικών τους για τις επιχειρήσεις και το εμπόριο. Γενική απάντηση ήταν ότι πρέπει να διερευνηθούν συνέργειες και να αναπτυχθούν συνεκτικές προσεγγίσεις, ώστε να αποφευχθούν οι επικαλύψεις και η ασυντόνιστη ανάληψη πρωτοβουλιών σε εθνικό επίπεδο, κάτι που θα οδηγούσε σε μια διαφοροποίηση όσον αφορά τη στατιστική επεξεργασία των νέων φαινομένων παρά σε μια εναρμονισμένη προσέγγιση. |

- Συγκέντρωση και χρησιμοποίηση εμπειρογνωμοσύνης

Δεν υπήρξε ανάγκη εξωτερικής εμπειρογνωμοσύνης.

- Αξιολόγηση των επιπτώσεων

Επιλογή 1 (Βασική επιλογή, δηλαδή χωρίς συμμετοχή της Κοινότητας). Για την πλήρη διερεύνηση των δυνατοτήτων παροχής στην ΕΕ καλύτερων και πρόσφορων στατιστικών για τις επιχειρήσεις και το εμπόριο και, ταυτόχρονα, για την εξασφάλιση της μείωσης του φόρτου που προκύπτει από τις στατιστικές για τις επιχειρήσεις, απαιτείται μια επένδυση προτού τεθεί σε λειτουργία ένα ανανεωμένο σύστημα. Χωρίς συμμετοχή της Κοινότητας, μόνο περιορισμένος αριθμός χωρών θα κάνει αυτή την επένδυση, η συγκρισιμότητα των ευρωπαϊκών στατιστικών θα αποδυναμωθεί και οι δυνατότητες για τη μείωση του φόρτου δεν θα διερευνηθούν πλήρως.

Επιλογή 2 (συμμετοχή της Κοινότητας, όπως προτείνεται). Το πρόγραμμα MEETS θα αποφύγει την επικάλυψη των προσπαθειών. Νέα και οικονομικά πιο αποδοτικά συστήματα συλλογής στοιχείων μπορούν να δοκιμαστούν σε λίγα κράτη μέλη και να καταστούν εφαρμόσιμα σε όλα. Επομένως, η ανταλλαγή εμπειριών και ορθών πρακτικών αποτελεί κύριο συστατικό αυτού του προγράμματος. Οι προσπάθειες εναρμόνισης, εξορθολογισμού και ρύθμισης μπορούν να αποδώσουν καλύτερα σε ευρωπαϊκό επίπεδο, όπου παρόμοια σχέδια μπορούν να υλοποιηθούν με βέλτιστη απόδοση.

Νομικά στοιχεία της πρότασης

- Συνοπτική παρουσίαση των προτεινόμενων μέτρων

Πρώτον, είναι σημαντικό να εντοπιστούν και να συμφωνηθούν οι νέοι τομείς που πρέπει να απεικονίζονται. Από κοινού με όλους τους εμπλεκομένους πρέπει να καθοριστούν σύνολα-στόχοι δεικτών και να συνοδευτούν από μεθοδολογικές συμφωνίες, έτσι ώστε να μπορούν να παράγονται συγκρίσιμα στοιχεία. Εξυπακούεται ότι ένα μεταβαλλόμενο περιβάλλον δεν δημιουργεί μόνο νέες απαιτήσεις αλλά και την ανάγκη διαρκούς αναθεώρησης παλαιών απαιτήσεων.

Δεύτερον, όλες οι στατιστικές που αφορούν τις επιχειρήσεις πρέπει να εναρμονιστούν, δηλαδή πρέπει να καταβληθούν προσπάθειες για την ένταση της ολοκλήρωσης εννοιολογικών πλαισίων και μεθόδων στις στατιστικές επιχειρήσεων. Επίσης, η εστίαση θα μπορούσε να μεταφερθεί από την εθνική στην ευρωπαϊκή διάσταση. Η ολοκλήρωση θα περιλαμβάνει: συντονισμό των νομοθετικών πράξεων, εναρμόνιση των μεθοδολογιών, προσπάθεια περαιτέρω ολοκλήρωσης και διασύνδεσης των μητρώων επιχειρήσεων και συναφών πηγών, κατάλληλη ενσωμάτωση πολυεθνικών επιχειρηματικών ομίλων στο μητρώο επιχειρήσεων και καθορισμό πλαισίου υποβολής εκθέσεων για πολυεθνικούς επιχειρηματικούς ομίλους.

Τρίτον, ολοκλήρωση χρειάζεται και από πλευράς συλλογής και επεξεργασίας των στοιχείων. Είτε με την ενσωμάτωση όλων των στοιχείων που συλλέγονται σε ένα ενιαίο σύστημα είτε με τεχνικές διασύνδεσης μικροστοιχείων, θα καταστεί δυνατή η αποτελεσματικότερη αξιοποίηση των πληροφοριών που υπάρχουν ήδη. Το δεύτερο σκέλος της μεταρρύθμισης του συστήματος παραγωγής αφορά την υποστήριξη της αξιοποίησης των διοικητικών στοιχείων. Οι κυβερνήσεις συλλέγουν ένα μεγάλο αριθμό στοιχείων για διάφορους σκοπούς, για φορολογικούς λόγους, για την πολιτική της αγοράς εργασίας κ.ά.. Θα ήταν ιδιαίτερα επωφελές αν δεν χρειαζόταν από τις στατιστικές υπηρεσίες να συλλέγουν εκ νέου τα ίδια στοιχεία. Θα χρειαστεί όμως σημαντική προσπάθεια για την εξασφάλιση της ποιότητας των στοιχείων, αφού πολύ συχνά τα διοικητικά στοιχεία δεν είναι διαθέσιμα στην απαιτούμενη μορφή. Ένα τρίτο ζήτημα είναι να εξασφαλιστεί ότι τα στοιχεία που πρέπει να συλλεγούν μπορούν να αποκτηθούν εύκολα από τους λογαριασμούς των εταιρειών. Η εναρμόνιση των λογιστικών προτύπων θα συμβάλλει στην επίτευξη αυτού του στόχου. Τέλος, πρέπει να αναπτυχθούν τυποποιημένες τεχνικές εκτίμησης ώστε να μειωθεί ο φόρτος για τις επιχειρήσεις, όπου είναι δυνατόν, δηλαδή οι τεχνικές αυτές να μπορούν να εφαρμόζονται για την εκτίμηση των πληροφοριών που απαιτούνται για τις ΜΜΕ χωρίς να επιβαρύνονται αυτές. Για την παροχή συγκρίσιμων στοιχείων απαιτείται ένα σύνολο προτύπων και συμβάσεων.

Τέταρτον, έχουν ήδη εντοπιστεί ορισμένοι στατιστικοί τομείς στους οποίους απαιτούνται απλουστεύσεις. Ένα παράδειγμα είναι οι κοινοτικές στατιστικές. Θα συνεχιστούν οι απλουστεύσεις στο σύστημα, σε παραδοσιακά θέματα (κατώφλια, βελτιώσεις στην τεχνολογία Π&E, ονοματολογίες κ.ά.). Κατ’ αυτόν τον τρόπο μπορεί να μειωθεί σημαντικά ο φόρτος, διατηρώντας ταυτόχρονα τις σημαντικότερες πληροφορίες. Απαιτείται προσεκτικός συντονισμός για να εξασφαλιστεί ότι η μετάβαση αυτή γίνεται κατά τον αποτελεσματικότερο τρόπο και ότι διασφαλίζεται η ποιότητα των στατιστικών πληροφοριών. Επομένως, οι επιδράσεις αυτής της αλλαγής και η πλήρης εφαρμογή στα κράτη μέλη θα αποτελέσει έναν από τους στόχους του νέου προγράμματος.

- Νομική βάση

Άρθρο 285 της συνθήκης ΕΚ.

- Αρχή της επικουρικότητας

Η αρχή της επικουρικότητας εφαρμόζεται εφόσον η πρόταση δεν εμπίπτει στην αποκλειστική αρμοδιότητα της Κοινότητας. |

Οι στόχοι της πρότασης δεν είναι δυνατόν να επιτευχθούν σε ικανοποιητικό βαθμό από τα κράτη μέλη για τους ακόλουθους λόγους: |

Ορισμένα κράτη μέλη θα επένδυαν στον εκσυγχρονισμό των στατιστικών επιχειρήσεων και εμπορίου κατά τρόπο μη συντονισμένο, παράγοντας έτσι αποτελέσματα που δεν θα ήταν συγκρίσιμα με αυτά άλλων κρατών μελών της ΕΕ, με αποτέλεσμα να καταστεί προβληματικό το άθροισμα των ευρωπαϊκών συνόλων. Ορισμένα κράτη μέλη δεν θα αναλάμβαναν κατάλληλη δράση, μένοντας πίσω στις σύγχρονες εξελίξεις, σε τομείς όπως η παγκοσμιοποίηση και, επομένως, θα εξέλειπαν από την ευρωπαϊκή εικόνα. Οι προσπάθειες θα επικαλύπτονταν, παρόμοιες εργασίες θα εκτελούνταν σε πολλά κράτη μέλη και λάθη θα επαναλαμβάνονταν. Εάν κάποια κράτη μέλη εκσυγχρόνιζαν με επιτυχία τα συστήματά τους για τις στατιστικές επιχειρήσεων και εμπορίου, το οριακό κόστος για την εφαρμογή του ίδιου συστήματος σε άλλα κράτη μέλη είναι πολύ μικρότερο από την ανάπτυξη ενός εντελώς νέου συστήματος, ενώ η μη συντονισμένη προσέγγιση θα οδηγούσε σε μια κατάσταση όπου δεν θα υλοποιούνταν ενδεχόμενες εξοικονομήσεις. |

Η δράση σε κοινοτικό επίπεδο θα συμβάλει σε μεγαλύτερο βαθμό στην επίτευξη των στόχων της πρότασης για τους ακόλουθους λόγους: |

Για να διερευνηθούν πλήρως οι δυνατότητες παροχής στην ΕΕ καλύτερων και πρόσφορων στατιστικών επιχειρήσεων και εμπορίου και, ταυτόχρονα, για να εξασφαλιστεί η μείωση του φόρτου που προκύπτει για τις επιχειρήσεις από τις στατιστικές, απαιτείται να γίνει μια επένδυση προτού καταστεί λειτουργικό το ανανεωμένο σύστημα. Με το πρόγραμμα MEETS θα αποφευχθεί η επικάλυψη προσπαθειών. Νέα και οικονομικά αποδοτικότερα συστήματα συλλογής στοιχείων μπορούν να δοκιμαστούν σε λίγα κράτη μέλη και να εφαρμοστούν σε όλα. Επομένως, η ανταλλαγή εμπειριών και ορθών πρακτικών αποτελεί το βασικό στοιχείο του εν λόγω προγράμματος. Οι προσπάθειες εναρμόνισης, ενσωμάτωσης και ρύθμισης μπορούν να αποδώσουν καλύτερα σε κοινοτικό επίπεδο, όπου παρόμοια σχέδια μπορούν να υλοποιούνται με βέλτιστη απόδοση. |

Κύριος σκοπός του προγράμματος είναι ότι απαιτείται μια επένδυση με την οποία θα μπορέσουν να αναπτυχθούν νέες στατιστικές προδιαγραφές, με λιγότερο φόρτο για τις επιχειρήσεις, με την αποτελεσματικότερη αξιοποίηση των στοιχείων και των διαδικασιών. Η προσαρμογή των στατιστικών προδιαγραφών τόσο στις νέες όσο και στις προηγούμενες ανάγκες των στατιστικών της ΕΕ σηματοδοτεί την επίτευξη της πρώτης πτυχής. Σε ορισμένους τομείς των στατιστικών εμπορίου και επιχειρήσεων υπάρχουν ήδη διαθέσιμες μετρήσεις του φόρτου. Δείκτες σε ευρωπαϊκό επίπεδο θα καταδείξουν τη μείωση του φόρτου, με αμετάβλητα τα λοιπά στοιχεία (ceteris paribus). |

Η πρόταση περιορίζεται στη διερεύνηση συνεργειών και στην αποφυγή διπλών, και ως εκ τούτου αναποτελεσματικών, προσπαθειών. Η τακτική παραγωγή στατιστικών στοιχείων δεν θα υποστηρίζεται από το πρόγραμμα, όμως θα υποστηρίζεται η «αναδιοργάνωση» των στατιστικών επιχειρήσεων και εμπορίου, ώστε να εξασφαλίζεται μια συντονισμένη και αποτελεσματική προσέγγιση. |

Συνεπώς η πρόταση είναι σύμφωνη με την αρχή της επικουρικότητας. |

- Αρχή της αναλογικότητας

Αρχή της αναλογικότητας Η πρόταση είναι σύμφωνη με την αρχή της αναλογικότητας για τον (τους) ακόλουθο(-ους) λόγο(-ους). |

Η προτεινόμενη απόφαση του Ευρωπαϊκού Κοινοβουλίου και του Συμβουλίου παρέχει ένα πλαίσιο για τους κύριους στόχους και τις δράσεις που αφορούν το πρόγραμμα. Το συγκεκριμένο πρόγραμμα εργασίας θα ψηφιστεί από τα κράτη μέλη μέσω της επιτροπολογίας. Σε πολλές περιπτώσεις, η υποστήριξη επιμέρους δράσεων θα παρασχεθεί με τη μορφή επιδοτήσεων προς τα κράτη μέλη, επομένως τα κράτη μέλη θα έχουν τον έλεγχο των δράσεων. |

Υπάρχει η δημοσιονομική επιβάρυνση για την Κοινότητα, όπως αναφέρεται στον προϋπολογισμό του προγράμματος, θα υπάρξει διοικητικός φόρτος για τις υπηρεσίες της Επιτροπής και τις εθνικές στατιστικές υπηρεσίες. Δεν προβλέπεται πρόσθετος φόρτος για τις επιχειρήσεις. Στο τέλος του προγράμματος, τα στατιστικά στοιχεία θα συλλέγονται κατά ακόμη πιο απλουστευμένο τρόπο. |

Επιλογή των μέσων |

Προτεινόμενα μέσα: άλλα. |

Δεν κρίθηκαν κατάλληλα άλλα μέσα για τον(-ους) εξής λόγο(-ους). Το πρόγραμμα πρέπει να βασίζεται σε απόφαση του Ευρωπαϊκού Κοινοβουλίου και του Συμβουλίου, που θα θέτει ένα πλαίσιο. Το ετήσιο πρόγραμμα εργασίας θα εγκρίνεται από την Επιτροπή αφού περάσει από την επιτροπολογία. |

Δημοσιονομικές Επιπτώσεις |

Κατά τη διάρκεια του προγράμματος θα χρησιμοποιηθούν τα ακόλουθα ποσά (σε εκατ. ευρώ): 2008 (5,00), 2009 (6,50), 2010 (11,50), 2011 (9,00), 2012 (6,50), 2013 (4,00). Για την περίοδο 2008-2013, το πρόγραμμα θα διαθέτει προϋπολογισμό 42,50 εκατ. ευρώ. |

προσθετεσ πληροφοριεσ |

Ευρωπαϊκός Οικονομικός Χώρος Η προτεινόμενη νομοθετική πράξη αφορά θέμα του ΕΟΧ και πρέπει επομένως να επεκταθεί στον Ευρωπαϊκό Οικονομικό Χώρο. |

2007/0156 (COD)

Πρόταση

ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

σχετικά με πρόγραμμα εκσυγχρονισμού των ευρωπαϊκών στατιστικών επιχειρήσεων και εμπορίου (MEETS)

(Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 285,

την πρόταση της Επιτροπής,

Ενεργώντας σύμφωνα με τη διαδικασία του άρθρου 251 της Συνθήκης,

Εκτιμώντας τα ακόλουθα:

1. Η Επιτροπή, στην ανακοίνωσή της «Βελτίωση της νομοθεσίας για την ανάπτυξη και την απασχόληση στην Ευρωπαϊκή Ένωση»[1] δεσμεύτηκε να εξασφαλίσει μια καλύτερη κανονιστική πολιτική, να μειώσει την περιττή γραφειοκρατία και τις υπερβολικές νομοθετικές ρυθμίσεις.

2. Η Επιτροπή δημοσίευσε το Νοέμβριο του 2006 ανακοίνωση για τη μείωση του φόρτου απάντησης, την απλούστευση της διαδικασίας και τον καθορισμό προτεραιοτήτων στον τομέα των κοινοτικών στατιστικών [2] , στην οποία καθορίζεται μια στρατηγική προσέγγιση για να συνεχιστεί η μείωση του στατιστικού φόρτου για τις επιχειρήσεις.

3. Οι στατιστικές επιχειρήσεων και εμπορίου θα αντιμετωπίσουν σημαντικές προκλήσεις τα επόμενα χρόνια. Για να στηρίζουν τις κοινοτικές πολιτικές θα πρέπει να είναι σε θέση να αντικατοπτρίζουν φαινόμενα της μεταβαλλόμενης κοινοτικής οικονομίας, όπως η παγκοσμιοποίηση, οι αναδυόμενες τάσεις στον τομέα του επιχειρείν, η κοινωνία της πληροφορίας, η καινοτομία, η μεταβολή εμπορικών πρακτικών και η ανταγωνιστικότητα, υπό το πρίσμα της ανανεωμένης στρατηγικής της Λισαβόνας.

4. Ένα κύριο στοιχείο που καθορίζει τις ανάγκες των στατιστικών επιχειρήσεων και εμπορίου είναι η ανανεωμένη στρατηγική της Λισαβόνας, με στόχο την ανάπτυξη της ανταγωνιστικότητας της ευρωπαϊκής οικονομίας και την επίτευξη υψηλής και βιώσιμης ανάπτυξης.

5. Η εμβάθυνση της ευρωπαϊκής ολοκλήρωσης σε διάφορους τομείς, συμπεριλαμβανομένων της νομισματικής ένωσης και του ευρωπαϊκού τελωνειακού συστήματος, δημιουργεί νέες στατιστικές ανάγκες σχετικά με το ρόλο του ευρώ στις διεθνείς συναλλαγές και καθιστά αναγκαία την αναπροσαρμογή του στατιστικού συστήματος. Οι στατιστικές επιχειρήσεων και εμπορίου πρέπει να είναι σε θέση να αντικατοπτρίζουν κατάλληλα αυτές τις διεργασίες και να παρέχουν έγκαιρες και υψηλής ποιότητας στατιστικές υπηρεσίες για τις διαρθρωτικές αλλαγές στην ευρωπαϊκή οικονομία και στον επιχειρηματικό της κλάδο.

6. Οι υπηρεσίες στατιστικής επιχειρήσεων και εμπορίου πρέπει να επανεξετάσουν τις μεθόδους παραγωγής στατιστικών, έτσι ώστε να μπορέσει να μειωθεί ο φόρτος για τις επιχειρήσεις και να μπορέσουν να αξιοποιηθούν όλες οι διαθέσιμες πηγές και οι νέες τεχνολογίες κατά τρόπο πλήρως αποτελεσματικό.

7. Η ανάγκη για νέους τύπους δεικτών μπορεί να συνδυαστεί με τις προσπάθειες εκσυγχρονισμού του συστήματος παραγωγής στατιστικών. Μπορούν να θεσπιστούν νέοι τύποι δεικτών που θα παρέχουν τις απαιτούμενες πληροφορίες, με τη διασύνδεση ήδη υφιστάμενων τύπων στατιστικών επιχειρήσεων, χωρίς να χρειάζεται να αυξηθεί ο φόρτος υποβολής εκθέσεων για τις επιχειρήσεις. Νέες πηγές και η πρόσβαση με ηλεκτρονικά μέσα θα καταστήσουν τη συγκέντρωση στοιχείων πιο απλή, παρέχοντας ταυτόχρονα περισσότερες πληροφορίες. Πρέπει να διερευνηθεί το δυναμικό των στατιστικών επιχειρήσεων κατά τρόπο πιο αποτελεσματικό και να αυξηθεί η ποιότητα των στατιστικών πληροφοριών.

8. Έχει διενεργηθεί μια εκ των προτέρων αξιολόγηση σύμφωνα με την αρχή της ορθής δημοσιονομικής διαχείρισης, με σκοπό την αποτελεσματική εστίαση του προγράμματος στην επίτευξη των στόχων και την ενσωμάτωση δημοσιονομικών περιορισμών ήδη από τη φάση σχεδιασμού του προγράμματος.

9. Η παρούσα απόφαση θεσπίζει ένα δημοσιονομικό πλαίσιο για τη συνολική διάρκεια του προγράμματος, που θα είναι το κύριο σημείο αναφοράς για τη δημοσιονομική αρχή, στο πνεύμα του σημείου 37 της διοργανικής συμφωνίας της 17ης Μαΐου 2006 ανάμεσα στο Ευρωπαϊκό Κοινοβούλιο, το Συμβούλιο και την Επιτροπή για δημοσιονομική πειθαρχία και χρηστή δημοσιονομική διαχείριση[3].

10. Επειδή ο στόχος της παρούσας απόφασης, δηλαδή η θέσπιση ενός προγράμματος για τον εκσυγχρονισμό των ευρωπαϊκών στατιστικών επιχειρήσεων και εμπορίου, δεν μπορεί να επιτευχθεί αποτελεσματικά από τα κράτη μέλη (διότι ο μη συντονισμένος εκσυγχρονισμός θα οδηγούσε σε επικάλυψη των προσπαθειών, επανάληψη λαθών και υψηλότερο κόστος) πρέπει, για λόγους κλίμακας αυτών των στατιστικών, να επιτευχθεί σε κοινοτικό επίπεδο. Η Κοινότητα μπορεί να θεσπίσει μέτρα σύμφωνα με την αρχή της επικουρικότητας, όπως ορίζεται στο άρθρο 5 της Συνθήκης. Σύμφωνα με την αρχή της αναλογικότητας, όπως ορίζεται στο εν λόγω άρθρο, η παρούσα απόφαση δεν υπερβαίνει τα αναγκαία για την επίτευξη αυτών των στόχων.

11. Ζητήθηκε η γνώμη της επιτροπής στατιστικού προγράμματος, η οποία συστάθηκε με την απόφαση 89/382/ΕΟΚ, Ευρατόμ του Συμβουλίου[4], σύμφωνα με το άρθρο 3 της εν λόγω απόφασης.

12. Ο κανονισμός (ΕΚ) αριθ. 322/97 του Συμβουλίου, της 17ης Φεβρουαρίου 1997, σχετικά με τις κοινοτικές στατιστικές παρέχει ένα πλαίσιο αναφοράς για τις διατάξεις της παρούσας απόφασης[5].

13. Τα μέτρα που είναι αναγκαία για την εφαρμογή της παρούσας απόφασης πρέπει να θεσπιστούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[6].

ΑΠΟΦΑΣΙΖΟΥΝ:

Άρθρο 1

Θέσπιση του προγράμματος

1. Θεσπίζεται πρόγραμμα για τον εκσυγχρονισμό των ευρωπαϊκών στατιστικών επιχειρήσεων και εμπορίου (στη συνέχεια το «πρόγραμμα MEETS»).

2. Το πρόγραμμα MEETS αρχίζει την 1η Ιουλίου 2008 και λήγει την 31η Δεκεμβρίου 2013.

Άρθρο 2

Τομέας εφαρμογής και γενικοί στόχοι

1. Τα μέτρα που προβλέπει το πρόγραμμα MEETS αφορούν την παραγωγή και τη διάδοση στατιστικών επιχειρήσεων και εμπορίου εντός της Ευρωπαϊκής Κοινότητας.

2. Οι γενικοί στόχοι είναι οι εξής:

α) η ανάπτυξη συνόλων-στόχων δεικτών και η επισκόπηση των προτεραιοτήτων· (στόχος 1)

β) η επίτευξη εξορθολογισμένου πλαισίου στατιστικών σχετικά με τις επιχειρήσεις· (στόχος 2)

γ) η υποστήριξη της εφαρμογής ενός πιο αποτελεσματικού τρόπου συλλογής στοιχείων· (στόχος 3)

δ) ο εκσυγχρονισμός και η απλούστευση στατιστικών για το εμπόριο αγαθών μεταξύ κρατών μελών (στη συνέχεια «Intrastat») (στόχος 4).

Άρθρο 3

Δράσεις

Για την επίτευξη των στόχων που αναφέρονται στο άρθρο 2 υλοποιείται ένα σύνολο δράσεων με σκοπό:

α) την ανάπτυξη συνόλων-στόχων δεικτών και την επισκόπηση των προτεραιοτήτων (στόχος 1)

- Δράση 1.1: Ανάπτυξη νέων τομέων·

- Δράση 1.2: Εντοπισμός τομέων ήσσονος σπουδαιότητας·

β) τον εξορθολογισμό του πλαισίου για τις στατιστικές επιχειρήσεων (στόχος 2):

- Δράση 2.1: Ενσωμάτωση εννοιολογικών πλαισίων και μεθόδων στο νομικό πλαίσιο·

- Δράση 2.2: Ανάπτυξη στατιστικών σχετικά με ομίλους επιχειρήσεων·

- Δράση 2.3: Ευρωπαϊκές έρευνες για την ελαχιστοποίηση του φόρτου για τις επιχειρήσεις.

γ) υποστήριξη της εφαρμογής ενός πιο αποτελεσματικού τρόπου συλλογής στοιχείων (στόχος 3):

- Δράση 3.1: Καλύτερη αξιοποίηση στοιχείων που ήδη υφίστανται στο στατιστικό σύστημα, συμπεριλαμβανομένης της δυνατότητας πραγματοποίησης εκτιμήσεων·

- Δράση 3.2: Καλύτερη αξιοποίηση στοιχείων που υφίστανται ήδη στην οικονομία·

- Δράση 3.3: Ανάπτυξη εργαλείων για την αποτελεσματικότερη ανάκτηση, διαβίβαση και επεξεργασία στοιχείων.

δ) τον εκσυγχρονισμό και την απλούστευση του συστήματος συλλογής στοιχείων για το σύστημα Intrastat (στόχος 4):

- Δράση 4.1: Εναρμόνιση των μεθόδων για τη βελτίωση της ποιότητας στο πλαίσιο ενός απλουστευμένου συστήματος Intrastat·

- Δράση 4.2: Καλύτερη αξιοποίηση των διοικητικών στοιχείων·

- Δράση 4.3: Βελτίωση και διευκόλυνση της ανταλλαγής στοιχείων για το σύστημα Intrastat.

Οι δράσεις αυτές καθορίζονται στο παράρτημα και αναλύονται περαιτέρω στα ετήσια προγράμματα εργασίας που αναφέρονται στο άρθρο 4.

Άρθρο 4

Ετήσιο πρόγραμμα εργασίας

Θεσπίζεται ετήσιο πρόγραμμα εργασίας, συμπεριλαμβανομένων των προτεραιοτήτων για τις δράσεις στο πλαίσιο κάθε στόχου και των δημοσιονομικών πιστώσεων στο πλαίσιο της παρούσας απόφασης, σύμφωνα με τη διαδικασία που αναφέρεται στο άρθρο 5 παράγραφος 2.

Άρθρο 5

Επιτροπή

1. Η Επιτροπή επικουρείται από την επιτροπή στατιστικού προγράμματος που συστάθηκε με την απόφαση 89/382/ΕΟΚ, Ευρατόμ.

2. Όταν γίνεται παραπομπή στην παρούσα παράγραφο, ισχύουν τα άρθρα 4 και 7 της απόφασης 1999/468/ΕΚ, λαμβανομένων υπόψη των διατάξεων του άρθρου 8. Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε τρεις μήνες.

Άρθρο 6

Αξιολόγηση

1. Η Επιτροπή, σε συνεργασία με τα κράτη μέλη, αξιολογεί σε τακτική βάση τις δραστηριότητες που διεξάγονται στο πλαίσιο του προγράμματος MEETS, με σκοπό να εξετάζει κατά πόσον έχουν επιτευχθεί οι στόχοι και για να παρέχει κατευθυντήριες γραμμές για τη βελτίωση της αποτελεσματικότητας μελλοντικών δράσεων.

2. Έως τις 31 Δεκεμβρίου 2011 το αργότερο, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο ενδιάμεση έκθεση σχετικά με την υλοποίηση του προγράμματος MEETS.

Έως τις 31 Ιουλίου 2014 το αργότερο, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο τελική έκθεση σχετικά με την υλοποίηση του προγράμματος MEETS. Στην έκθεση αυτή αξιολογούνται, υπό το πρίσμα της δαπάνης που έχει πραγματοποιηθεί από την Κοινότητα, τα οφέλη που απορρέουν από τις δράσεις για την Κοινότητα τα κράτη μέλη, τους παρόχους και τους χρήστες στατιστικών πληροφοριών, για τον εντοπισμό τομέων προς ενδεχόμενη βελτίωση.

Άρθρο 7

Χρηματοδότηση

1. Το δημοσιονομικό πλαίσιο για την υλοποίηση του παρόντος προγράμματος, για την περίοδο 2008-2013, ανέρχεται σε 42,50 εκατομμύρια ευρώ.

2. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων του δημοσιονομικού πλαισίου.

Άρθρο 8

Έναρξη ισχύος

Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

Βρυξέλλες, […]

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

[…] […]

ΠΑΡΑΡΤΗΜΑ

Κατανόμή των δράσεων που αναφέρονται στο άρθρο 3

Στόχος 1: Ανάπτυξη συνόλων-στόχων με δείκτες και επισκόπηση των προτεραιοτήτων

Δράση 1.1: Ανάπτυξη νέων τομέων

- Σε ένα μεταβαλλόμενο οικονομικό περιβάλλον είναι σημαντικό να καθοριστούν τομείς προτεραιότητας για τις στατιστικές, όπως η παγκοσμιοποίηση και το επιχειρηματικό πνεύμα, και να συμφωνηθεί σε κοινοτικό επίπεδο ένα σύνολο-στόχος δεικτών για κάθε έναν από τους τομείς προτεραιότητας. Οι δείκτες αυτοί πρέπει να εναρμονίζονται όσο το δυνατόν περισσότερο με διεθνείς στατιστικές.

- Οι στατιστικές πρέπει να συλλέγονται κατά τρόπο αποτελεσματικό και να είναι συγκρίσιμες. Επομένως, η εργασία πρέπει να εκτελεστεί στο πλαίσιο του ευρωπαϊκού στατιστικού συστήματος ώστε να προκύψουν εναρμονισμένοι ορισμοί για πρόσφατα εντοπιζόμενα χαρακτηριστικά και δείκτες.

- Αφού συμφωνηθούν σύνολα-στόχοι δεικτών και εναρμονισμένοι ορισμοί γι’ αυτούς, τα κράτη μέλη πρέπει να αναπτύξουν και να δοκιμάσουν τους τρόπους τους συλλογής στατιστικών στους τομείς προτεραιότητας, κατά τρόπο εναρμονισμένο.

- Οι νέοι τομείς θα αναπτυχθούν μέσω μελετών, με τη διοργάνωση σεμιναρίων και με τη χρηματοδότηση σχεδίων για την ανάπτυξη μεθόδων και τρόπων συλλογής νέων στατιστικών.

Δράση 1.2: Εντοπισμός τομέων ήσσονος σπουδαιότητας

- Σε ένα μεταβαλλόμενο κόσμο προκύπτουν νέες στατιστικές αλλά και άλλες ανάγκες. Επομένως, θα διενεργούνται τακτικές επισκοπήσεις των προτεραιοτήτων με σκοπό να εντοπίζονται τομείς και χαρακτηριστικά που έχουν καταστεί λιγότερο σημαντικά και, συνεπώς, μπορούν να διαγραφούν από τις νομικές απαιτήσεις. Οι επισκοπήσεις απαιτούν τη διενέργεια εξωτερικών μελετών από την Επιτροπή.

- Θα εξασφαλίζεται η συλλογή στατιστικών δεικτών που θα συνδέονται με τις τρέχουσες πολιτικές πρωτοβουλίες.

Στόχος 2: Επίτευξη εξορθολογισμένου πλαισίου στατιστικών επιχειρήσεων

Δράση 2.1: Ενσωμάτωση εννοιολογικών πλαισίων και μεθόδων στο νομικό πλαίσιο

- Οι ευρωπαϊκές στατιστικές συλλέγονται σύμφωνα με την ευρωπαϊκή νομοθεσία που έχει αναπτυχθεί σε διάστημα πολλών ετών. Χρειάζεται επανεξέταση της συνεκτικότητας ανάμεσα στις νομικές πράξεις ώστε να εξασφαλίζεται η συνεκτικότητα όλων των συναφών πράξεων. Για το σκοπό αυτό σχεδιάζεται η επισκόπηση των υφιστάμενων νομικών πράξεων για την παροχή ενός εναρμονισμένου νομικού πλαισίου για διάφορους τομείς των στατιστικών επιχειρήσεων και εμπορίου. Η επισκόπηση αυτή θα απαιτήσει τη διενέργεια εξωτερικών μελετών από την Επιτροπή.

- Στις στατιστικές υπάρχουν θέματα που τέμνονται, π.χ. πολλοί στατιστικοί τομείς αναφέρονται στην απασχόληση και σε ορισμένες περιπτώσεις περιγράφεται το ίδιο φαινόμενο από διαφορετικές οπτικές πλευρές. Για να εξασφαλιστεί η καλύτερη εναρμόνιση πρέπει να διενεργηθούν μελέτες ώστε να επιτευχθεί η εναρμόνιση των μεθοδολογιών μεταξύ των συναφών στατιστικών τομέων. Για το σκοπό αυτό απαιτείται χρηματοδότηση προς τα κράτη μέλη.

- Είναι σημαντικό να διασφαλίζεται η συνεκτικότητα ανάμεσα σε τομείς των στατιστικών επιχειρήσεων και εμπορίου. Γι’ αυτό θα διενεργηθούν μελέτες σχετικά με τη συνεκτικότητα. Η συνεκτικότητα μπορεί να αφορά τη σχέση ανάμεσα στις στατιστικές για το εμπόριο αγαθών και τις στατιστικές για το ισοζύγιο πληρωμών, όπως επίσης και τη σχέση ανάμεσα στις στατιστικές διάρθρωσης των επιχειρήσεων και τις στατιστικές εμπορίου. Για το σκοπό αυτό θα διενεργηθούν εξωτερικές μελέτες από την Επιτροπή και θα χορηγηθεί χρηματοδότηση στα κράτη μέλη στον τομέα αυτό.

Δράση 2.2: Ανάπτυξη στατιστικών σχετικά με τους ομίλους επιχειρήσεων

- Η Επιτροπή έχει αναλάβει μια πρωτοβουλία για την κατάρτιση ενός κοινοτικού μητρώου πολυεθνικών ομίλων επιχειρήσεων. Το μητρώο αυτό θα αποτελέσει μια πολύ σημαντική βάση για την παραγωγή εναρμονισμένων στατιστικών για την παγκοσμιοποίηση της οικονομίας. Οι δραστηριότητες στο πλαίσιο της εν λόγω δράσης θα επικεντρωθούν στην ολοκλήρωση αυτού του μητρώου, με εξωτερικές μελέτες που θα διοργανώσει η Επιτροπή.

- Δεν αρκεί η δημιουργία ενός μητρώου και θα χρηματοδοτηθούν δράσεις στα κράτη μέλη για την ανάπτυξη αποτελεσματικότερων μεθόδων συλλογής στοιχείων για τους ομίλους επιχειρήσεων και για την ανάδειξη της σπουδαιότητάς τους για το διεθνές εμπόριο.

- Όταν θα μπορεί να αξιοποιηθεί το κοινοτικό μητρώο πολυεθνικών ομίλων επιχειρήσεων, οι ευρωπαϊκές στατιστικές θα πρέπει να λάβουν μια νέα προοπτική, επομένως θα αποκτήσει σπουδαιότητα η διενέργεια συγκεκριμένων κοινοτικών ερευνών για τους ομίλους επιχειρήσεων. Για το σκοπό αυτό θα διενεργηθούν εξωτερικές μελέτες από την Επιτροπή και θα χορηγηθεί χρηματοδότηση σε σχέδια των κρατών μελών στον τομέα αυτό.

Δράση 2.3: Ευρωπαϊκές έρευνες για την ελαχιστοποίηση του φόρτου για τις επιχειρήσεις

- Για την επισήμανση νέων και αναδυόμενων αναγκών των κοινοτικών στατιστικών θα διενεργηθούν ειδικές κοινοτικές έρευνες σε βάση ad-hoc. Οι έρευνες αυτές θα διενεργηθούν μέσω εξωτερικών μελετών που θα διοργανώσει η Επιτροπή ή με την παροχή χρηματοδοτικής υποστήριξης στα κράτη μέλη.

- Για την αξιοποίηση ενδεχόμενων εξοικονομήσεων σε κοινοτικά συστήματα δειγματοληψίας σε τακτικές στατιστικές, θα διενεργηθούν μελέτες για να εντοπιστούν τομείς όπου επαρκούν κοινοτικά σύνολα καθώς και για την ανάπτυξη νέων μεθόδων για τη συλλογή στοιχείων στους εν λόγω τομείς. Θα δοθεί επίσης χρηματοδότηση στα κράτη μέλη για να αναπροσαρμόσουν τα συστήματά τους συλλογής στοιχείων. Δεν υπάρχει ένα πρότυπο κοινοτικών συστημάτων δειγματοληψίας και πρέπει αυτά να προσαρμόζονται στις εκάστοτε συνθήκες.

- Θα διατηρηθούν εθνικές έρευνες σε στατιστικούς τομείς που τροφοδοτούν ενέργειες συγκριτικής αξιολόγησης.

Στόχος 3: Εφαρμογή ενός αποτελεσματικότερου τρόπου συλλογής στοιχείων

Δράση 3.1: Καλύτερη αξιοποίηση στοιχείων που ήδη υφίστανται στο στατιστικό σύστημα, συμπεριλαμβανομένης της δυνατότητας πραγματοποίησης εκτιμήσεων

- Κύριος στόχος αυτής της δράσης είναι η ανάπτυξη πλήρως ολοκληρωμένων συνόλων στοιχείων για τις στατιστικές επιχειρήσεων και εμπορίου σε μικροοικονομικό επίπεδο – μια στατιστική προσέγγιση «αποθήκης στοιχείων». Για να επιτευχθεί αυτό, θα χρηματοδοτηθούν τα κράτη μέλη για τη σύνδεση στοιχείων ή συνόλων μικροστοιχείων από διάφορους τομείς των στατιστικών επιχειρήσεων και εμπορίου, όπως τα μητρώα εμπορίου και επιχειρήσεων, και για τη σύνδεση στατιστικών διάρθρωσης των επιχειρήσεων με στατιστικές έρευνας και ανάπτυξης και στατιστικές της κοινωνίας της πληροφορίας.

- Θα διενεργηθούν μεθοδολογικές μελέτες για νέες μεθόδους εργασίας ώστε να βελτιωθεί η αξιοποίηση συλλογών στοιχείων που βρίσκονται σε εξέλιξη, π.χ. με σκοπό την εκτίμηση του αντικτύπου της τεχνολογίας πληροφόρησης και επικοινωνίας στις επιδόσεις των επιχειρήσεων, με τη σύνδεση στοιχείων από διάφορες πηγές.

- Ο αποτελεσματικότερος τρόπος συλλογής στοιχείων αποσκοπεί στη μείωση του φόρτου για τις επιχειρήσεις. Πρέπει να εξασφαλιστεί ότι οι στατιστικές υπηρεσίες κάνουν βέλτιστη αξιοποίηση των πληροφοριών που συλλέγονται. Για το σκοπό αυτό θα δοθεί χρηματοδότηση σε μεθοδολογικές μελέτες που θα αφορούν τη βέλτιστη διάθεση μεγεθών δειγμάτων και τη συνδυασμένη αξιοποίησή τους με άλλες πηγές και συναφείς μεθόδους πρόβλεψης. Μπορεί να περιλαμβάνονται μελέτες ποιότητας σε περιπτώσεις που ορισμένες επιχειρήσεις (π.χ. ΜΜΕ) εξαιρούνται από στατιστικές έρευνες, καθώς και η ανάπτυξη κατάλληλων, εναρμονισμένων μεθόδων πρόβλεψης.

- Η ανάγκη μείωσης του φόρτου για τις επιχειρήσεις, και ιδίως για τις ΜΜΕ, δεν πρέπει να έχει δυσμενή επίδραση στη συλλογή συναφών πληροφοριών για την παρακολούθηση πολιτικών πρωτοβουλιών.

Δράση 3.2: Καλύτερη αξιοποίηση στοιχείων που υφίστανται ήδη στην οικονομία

- Ορισμένες φορές, στατιστικές πληροφορίες συλλέγονται δύο φορές. Μια για διοικητικούς σκοπούς, όπως οι φόροι, και μια για στατιστικούς σκοπούς σε έρευνες. Αυτός ο διπλός φόρτος θα αποφευχθεί στο μέγιστο δυνατόν βαθμό. Για το σκοπό αυτό, το παρόν πρόγραμμα θα χρηματοδοτήσει σχέδια σχετικά με την αξιοποίηση διοικητικών στοιχείων για στατιστικούς σκοπούς, συμπεριλαμβανομένων εταιρικών λογαριασμών, βοηθώντας τις χώρες να μεταβούν από στατιστικές έρευνες στην αξιοποίηση των διοικητικών στοιχείων, εξασφαλίζοντας ταυτόχρονα την υψηλή ποιότητα των στοιχείων.

- Εντός των επιχειρήσεων είναι σκόπιμο να ενσωματωθούν τα συστήματα λογιστικής και υποβολής στατιστικών εκθέσεων, έτσι ώστε να μπορούν να υποβάλλονται στατιστικές κατά απλουστευμένο τρόπο. Για το σκοπό αυτό θα διενεργηθούν εξωτερικές μελέτες από την Επιτροπή και θα χορηγηθεί χρηματοδότηση σε σχέδια των κρατών μελών στον τομέα αυτό.

Δράση 3.3: Ανάπτυξη εργαλείων για την αποτελεσματικότερη ανάκτηση, διαβίβαση και επεξεργασία των στοιχείων

- Η νέα τεχνολογία πληροφόρησης (ΤΠ) προσφέρει δυνατότητες απλουστευμένης υποβολής εκθέσεων. Θα ληφθούν μέτρα για τη χρηματοδότηση δράσεων που διευκολύνουν τη διαβίβαση στοιχείων από τις επιχειρήσεις στις εθνικές στατιστικές υπηρεσίες. Αυτό μπορεί να γίνει με την αξιοποίηση εταιρικών λογαριασμών και άλλων οικονομικών εκθέσεων που συντάσσονται σύμφωνα με τα διεθνή πρότυπα λογιστικής και πρόσφορα τεχνικά πρότυπα για τις εν λόγω εκθέσεις, περιλαμβανομένου του «eXtensible Business Reporting Language» (XBRL).

- Πρέπει να υποστηριχθεί ένας αποτελεσματικότερος τρόπος αξιοποίησης των εργαλείων της ΤΠ για να διευκολύνεται η ανταλλαγή πληροφοριών ανάμεσα στην Επιτροπή και τις εθνικές αρχές. Επιπλέον, πρέπει να αναπτυχθούν περαιτέρω εργαλεία επικύρωσης, εντοπισμού σφαλμάτων, διόρθωσης, ανάλυσης και επιμέλειας. Για το σκοπό αυτό θα χρηματοδοτηθούν σχέδια στον εν λόγω τομέα.

- Συνεκτιμώντας τις τρέχουσες εξελίξεις στην απλούστευση των τελωνειακών διατυπώσεων σχετικά με τις εξαγωγές και τις εισαγωγές, τα μέτρα θα χρηματοδοτήσουν ενέργειες που αποσκοπούν στη διευκόλυνση της ανταλλαγής, επεξεργασίας και διάδοσης λεπτομερών και υψηλής ποιότητας στατιστικών εμπορίου.

Στόχος 4: Εκσυγχρονισμός και απλούστευση των στατιστικών για το σύστημα Intrastat

Δράση 4.1: Εναρμόνιση των μεθόδων για τη βελτίωση της ποιότητας στο πλαίσιο ενός απλουστευμένου συστήματος Intrastat

- Τα μέτρα θα χρηματοδοτήσουν ενέργειες στα κράτη μέλη που θα αποσκοπούν στην ανάπτυξη εργαλείων και μεθόδων για τη διατήρηση και τη βελτίωση της ποιότητας των στοιχείων, στο πλαίσιο ενός απλουστευμένου συστήματος συλλογής.

- Θα χρηματοδοτηθούν ενέργειες στα κράτη μέλη που θα αποσκοπούν στη μείωση των ασυμμετριών με την αποφυγή εσφαλμένων ταξινομήσεων και την εναρμόνιση των προβλέψεων, των συστημάτων συλλογής και επεξεργασίας, των κανόνων επεξεργασίας εμπιστευτικών στοιχείων, των κατωφλίων και των μεθόδων προσαρμογής.

Δράση 4.2: Καλύτερη αξιοποίηση των διοικητικών στοιχείων

- Πρέπει να ενθαρρυνθεί η επαναξιοποίηση των διοικητικών στοιχείων που έχουν υποβληθεί από επιχειρήσεις για άλλους σκοπούς (ιδίως εκθέσεις ΦΠΑ και λογιστικής). Θα ληφθούν μέτρα για τη χρηματοδότηση αυτής της δράσης, συμπεριλαμβανομένης της ανάπτυξης εργαλείων και διαδικασιών της ΤΠ.

Δράση 4.3: Βελτίωση και διευκόλυνση της ανταλλαγής στοιχείων για το σύστημα Intrastat

- Η περαιτέρω ανάπτυξη εργαλείων και μεθόδων για την ανταλλαγή στοιχείων στο πλαίσιο ενός κεντρικού συστήματος είναι ζωτικής σημασίας. Πρέπει να αναπτυχθούν εργαλεία επικύρωσης, εντοπισμού σφαλμάτων, διόρθωσης, ανάλυσης και επιμέλειας στον τομέα των ενδοκοινοτικών στατιστικών εμπορίου. Επίσης, θα χρηματοδοτηθούν ενέργειες που θα επικεντρώνονται στις νομικές και τεχνικές πτυχές της ανταλλαγής στοιχείων μεταξύ των κρατών μελών.

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΠΡΟΤΑΣΗΣ:

Πρόταση απόφασης του Ευρωπαϊκού Κοινοβουλίου και του Συμβουλίου σχετικά με πρόγραμμα εκσυγχρονισμού των ευρωπαϊκών στατιστικών επιχειρήσεων και εμπορίου (MEETS)

2. ΠΛΑΙΣΙΟ ΔΒΔ / ΠΒΔ (διαχείριση βάσει δραστηριοτήτων/προϋπολογισμός βάσει δραστηριοτήτων)

Τομέας (-είς) δραστηριότητας και σχετική (-ές) δραστηριότητα (-ες): Στατιστικές (Παραγωγή στατιστικών πληροφοριών· στρατηγική και συντονισμός πολιτικής· διοικητική υποστήριξη)

3. ΓΡΑΜΜΕΣ ΠΡΟΫΠΟΛΟΓΙΣΜΟΥ

3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές B.A.) περιλαμβανομένων των ονομασιών τους:

29.02.04 - Εκσυγχρονισμός των ευρωπαϊκών στατιστικών επιχειρήσεων και εμπορίου (MEETS)

29.0104.04 - Εκσυγχρονισμός των ευρωπαϊκών στατιστικών επιχειρήσεων και εμπορίου (MEETS) – δαπάνες διοικητικής διαχείρισης

3.2. Διάρκεια της δράσης και της δημοσιονομικής επίπτωσης:

Έξι έτη: 2008-2013

3.3. Δημοσιονομικά χαρακτηριστικά:

Γραμμή προϋπολογισμού | Είδος δαπάνης | Νέα | Συμμετοχή ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |

29.02.04 | ΜΥΔ | ΔΠ[7] | ΟΧΙ | ΝΑΙ | ΟΧΙ | Τομέας 1Α |

29.0104.04 | ΜΥΔ | ΜΔΠ[8] | ΟΧΙ | ΝΑΙ | ΟΧΙ | Τομέας 1Α |

4. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ

4.1. Δημοσιονομικοί πόροι

4.1.1. Ανακεφαλαιωτικό των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)

εκατ. ευρώ (4 δεκαδικά ψηφία)

Είδος δαπάνης | Τμήμα αριθ. | Έτος 2008 | 2009 | 2010 | 2011 | 2012 | 2013 και έπειτα | Σύνολο |

Επιχειρησιακές δαπάνες[9] |

Πιστώσεις ανάληψης υποχρεώσεων (ΠΑΥ) | 8.1. | α | 4,650 | 6,045 | 10,695 | 8,370 | 6,045 | 3,720 | 39,525 |

Πιστώσεις πληρωμών (ΠΠ) | β | 0,558 | 7,1145 | 8,370 | 9,5325 | 7,2075 | 6,7425 | 39,525 |

Διοικητικές δαπάνες περιλαμβανόμενες στο ποσό αναφοράς[10] |

Τεχνική και διοικητική βοήθεια (ΜΔΠ) | 8.2.4. | γ | 0,350 | 0,455 | 0,805 | 0,630 | 0,455 | 0,280 | 2,975 |

ΣΥΝΟΛΙΚΟ ΠΟΣΟ ΑΝΑΦΟΡΑΣ |

Πιστώσεις ανάληψης υποχρεώσεων | α+γ | 5,000 | 6,500 | 11,500 | 9,000 | 6,500 | 4,000 | 42,500 |

Πιστώσεις πληρωμών | β+γ | 0,908 | 7,5695 | 9,175 | 10,1625 | 7,6625 | 7,0225 | 42,500 |

Διοικητικές δαπάνες μη περιλαμβανόμενες στο ποσό αναφοράς[11] |

Ανθρώπινοι πόροι και συναφείς δαπάνες (ΜΔΠ) | 8.2.5. | δ | 0,224 | 0,341 | 0,341 | 0,341 | 0,341 | 0,341 | 1,929 |

Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6. | ε | 0,006 | 0,006 | 0,006 | 0,006 | 0,006 | 0,006 | 0,036 |

Συνολικές ενδεικτικές δαπάνες της δράσης |

ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | 5,230 | 6,847 | 11,847 | 9,347 | 6,847 | 4,347 | 44,465 |

ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | 1,138 | 7,9165 | 9,522 | 10,5095 | 8,0095 | 7,3695 | 44,465 |

Λεπτομέρειες σχετικά με τη συγχρηματοδότηση

Η πρόταση περιλαμβάνει, όσον αφορά τις επιδοτήσεις, συγχρηματοδότηση από τα κράτη μέλη σύμφωνα με τους ισχύοντες κανόνες. Τα προβλεπόμενα ποσά εκφράζονται σε εκατομμύρια ευρώ (3 δεκαδικά ψηφία): 3,900 το 2008 – 4,795 το 2009 – 9,545 το 2010 – 7,770 το 2011 – 4,745 το 2012 και 3,070 το 2013.

εκατ. ευρώ (3 δεκαδικά ψηφία)

Συγχρηματοδοτών οργανισμός | 2008 | 2009 | 2010 | 2011 | 2012 | 2013 και έπειτα | Σύνολο |

Κράτη μέλη | στ | 1,671 | 2,055 | 4,090 | 3,330 | 2,033 | 1,315 | 14,494 |

Άλλοι οργανισμοί (ΕΖΕΣ, Ελβετία: θα συμπληρωθεί) | στ |

ΣΥΝΟΛΟ ΠΑΥ περιλαμβανομένης της συγχρηματοδότησης | α+γ+δ+ε+στ |

4.1.2. Συμβατότητα με το δημοσιονομικό προγραμματισμό

X Η πρόταση είναι συμβατή με τον ισχύοντα δημοσιονομικό προγραμματισμό.

( Η πρόταση απαιτεί τον επαναπρογραμματισμό του σχετικού τομέα των δημοσιονομικών προοπτικών.

( Η πρόταση ενδέχεται να απαιτήσει την εφαρμογή των διατάξεων της Διοργανικής Συμφωνίας[12] (σχετικά με το μέσο ευελιξίας ή με την αναθεώρηση των δημοσιονομικών προοπτικών).

4.1.3. Δημοσιονομική επίπτωση στα έσοδα

X Η πρόταση δεν έχει δημοσιονομική επίπτωση στα έσοδα

( Η πρόταση έχει δημοσιονομική επίπτωση – η επίπτωση στα έσοδα είναι η ακόλουθη:

4.2. Ανθρώπινοι πόροι (FTE=ΙΠΑ) (περιλαμβανομένων των μονίμων υπαλλήλων και του έκτακτου και εξωτερικού προσωπικού) – βλέπε λεπτομέρειες στο σημείο 8.2.1.

Ετήσιες ανάγκες | 2008 | 2009 | 2010 | 2011 | 2012 | 2013 |

Σύνολο ανθρώπινων πόρων | 2,5 | 3,5 | 3,5 | 3,5 | 3,5 | 3,5 |

5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ

5.1. Ανάγκη υλοποίησης βραχυπρόθεσμα ή μακροπρόθεσμα

Οι στατιστικές επιχειρήσεων και εμπορίου θα αντιμετωπίσουν σημαντικές προκλήσεις τα επόμενα χρόνια: ο έντονος βαθμός ολοκλήρωσης των παγκόσμιων αγορών μεταβάλλει τη διάρθρωση της οικονομίας, ενώ προχωρά και η ευρωπαϊκή ολοκλήρωση. Οι στατιστικές πρέπει να ανταποκριθούν στις τάσεις αυτές και πρέπει να περιγράφουν νέα φαινόμενα. Ταυτόχρονα, ο διοικητικός φόρτος για τις επιχειρήσεις πρέπει να μειωθεί. Αυτές οι δύο τάσεις δεν είναι αντιφατικές μεταξύ τους. Η ανάγκη για νέους τύπους δεικτών μπορεί να συνδυαστεί με προσπάθειες για τον εκσυγχρονισμό του συστήματος παραγωγής. Μπορούν να αναπτυχθούν νέοι τύποι δεικτών, με την αξιοποίηση νέων πηγών πληροφοριών και με τη διασύνδεση ήδη υφιστάμενων τύπων στατιστικών για τις επιχειρήσεις, χωρίς να χρειάζεται να αυξηθεί για τις επιχειρήσεις ο φόρτος εργασίας για την υποβολή εκθέσεων. Απαιτείται όμως επένδυση στην αποτελεσματική διερεύνηση των ενδεχόμενων συνεργειών, κάτι που αποτελεί τον κύριο λόγο για το παρόν πρόγραμμα.

5.2. Προστιθέμενη αξία της κοινοτικής συμμετοχής, συνεκτικότητα της πρότασης με άλλα δημοσιονομικά μέσα και δυνατή συνέργεια

Οι στόχοι της πρότασης δεν είναι δυνατόν να επιτευχθούν σε ικανοποιητικό βαθμό από τα κράτη μέλη για τους ακόλουθους λόγους |

Ορισμένα κράτη μέλη θα επένδυαν στον εκσυγχρονισμό των στατιστικών επιχειρήσεων και εμπορίου κατά τρόπο μη συντονισμένο, παράγοντας έτσι αποτελέσματα που δεν θα ήταν συγκρίσιμα με αυτά άλλων κρατών μελών της ΕΕ, με αποτέλεσμα να καταστεί προβληματικό το άθροισμα των ευρωπαϊκών συνόλων. Ορισμένα κράτη μέλη δεν θα αναλάμβαναν κατάλληλη δράση, μένοντας πίσω στις σύγχρονες εξελίξεις σε τομείς όπως η παγκοσμιοποίηση και, επομένως, θα εξέλειπαν από την ευρωπαϊκή εικόνα. Οι προσπάθειες θα επικαλύπτονταν, παρόμοιες εργασίες θα εκτελούνταν σε πολλά κράτη μέλη και λάθη θα επαναλαμβάνονταν. Εάν κάποια κράτη μέλη εκσυγχρόνιζαν με επιτυχία τα συστήματά τους για τις στατιστικές επιχειρήσεων και εμπορίου, το οριακό κόστος για την εφαρμογή του ίδιου συστήματος σε άλλα κράτη μέλη είναι πολύ μικρότερο από την ανάπτυξη ενός εντελώς νέου συστήματος ενώ η μη συντονισμένη προσέγγιση θα οδηγούσε σε μια κατάσταση όπου δεν θα υλοποιούνταν ενδεχόμενες εξοικονομήσεις. |

Η δράση σε κοινοτικό επίπεδο θα συμβάλει σε μεγαλύτερο βαθμό στην επίτευξη των στόχων της πρότασης για τους ακόλουθους λόγους |

Για να διερευνηθούν πλήρως οι δυνατότητες παροχής στην ΕΕ καλύτερων και πρόσφορων στατιστικών επιχειρήσεων και εμπορίου και, ταυτόχρονα, για να εξασφαλιστεί η μείωση του φόρτου που προκύπτει για τις επιχειρήσεις από τις στατιστικές, απαιτείται να γίνει μια επένδυση προτού καταστεί λειτουργικό το ανανεωμένο σύστημα. Με το πρόγραμμα MEETS θα αποφευχθεί η επικάλυψη προσπαθειών. Νέα και οικονομικά αποδοτικότερα συστήματα συλλογής στοιχείων μπορούν να δοκιμαστούν σε λίγα κράτη μέλη και να εφαρμοστούν σε όλα. Επομένως, η ανταλλαγή εμπειριών και ορθών πρακτικών αποτελεί το βασικό στοιχείο του εν λόγω προγράμματος. Οι προσπάθειες εναρμόνισης, ενσωμάτωσης και ρύθμισης μπορούν να αποδώσουν καλύτερα σε κοινοτικό επίπεδο, όπου παρόμοια σχέδια μπορούν να υλοποιούνται με βέλτιστη απόδοση. |

Κύριος σκοπός του προγράμματος είναι ότι απαιτείται μια επένδυση με την οποία θα μπορέσουν να αναπτυχθούν νέες στατιστικές προδιαγραφές, με λιγότερο φόρτο για τις επιχειρήσεις, με την αποτελεσματικότερη αξιοποίηση των στοιχείων και των διαδικασιών. Η προσαρμογή των στατιστικών προδιαγραφών τόσο στις νέες όσο και στις προηγούμενες ανάγκες των στατιστικών της ΕΕ σηματοδοτεί την επίτευξη της πρώτης πτυχής. Σε ορισμένους τομείς των στατιστικών εμπορίου και επιχειρήσεων υπάρχουν ήδη διαθέσιμες μετρήσεις του φόρτου. Δείκτες σε ευρωπαϊκό επίπεδο θα καταδείξουν τη μείωση του φόρτου, με αμετάβλητα τα λοιπά στοιχεία (ceteris paribus). |

Η πρόταση περιορίζεται στη διερεύνηση συνεργειών και στην αποφυγή διπλών, και ως εκ τούτου αναποτελεσματικών, προσπαθειών. Η τακτική παραγωγή στατιστικών στοιχείων δεν θα υποστηρίζεται από το πρόγραμμα, όμως θα υποστηρίζεται η «αναδιοργάνωση» των στατιστικών επιχειρήσεων και εμπορίου ώστε να εξασφαλίζεται μια συντονισμένη και αποτελεσματική προσέγγιση. |

5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείρισης βάσει δραστηριοτήτων)

Οι γενικοί στόχοι και οι σχετικές δράσεις του προγράμματος είναι οι εξής:

Στόχος 1: Ανάπτυξη συνόλων-στόχων δεικτών και επισκόπηση των προτεραιοτήτων

Δράση 1.1: Προσδιορισμός τομέων προτεραιότητας και συνόλων-στόχων δεικτών ·

Δράση 1.2: Εντοπισμός τομέων ήσσονος σπουδαιότητας·

Στόχος 2: Εξορθολογισμός του πλαισίου για τις στατιστικές επιχειρήσεων

Δράση 2.1: Ενσωμάτωση εννοιολογικών πλαισίων και μεθόδων στο νομικό πλαίσιο·

Δράση 2.2: Ανάπτυξη στατιστικών σχετικά με τους ομίλους επιχειρήσεων·

Δράση 2.3: Ευρωπαϊκές έρευνες για την ελαχιστοποίηση του φόρτου για επιχειρήσεις.

Στόχος 3: Εφαρμογή ενός πιο αποτελεσματικού τρόπου συλλογής στοιχείων

Δράση 3.1: Καλύτερη αξιοποίηση στοιχείων που ήδη υφίστανται στο στατιστικό σύστημα, συμπεριλαμβανομένης της δυνατότητας πραγματοποίησης εκτιμήσεων·

Δράση 3.2: Καλύτερη αξιοποίηση στοιχείων που υφίστανται ήδη στην οικονομία·

Δράση 3.3: Ανάπτυξη εργαλείων για την αποτελεσματικότερη ανάκτηση, διαβίβαση και επεξεργασία των στοιχείων.

Στόχος 4: Εκσυγχρονισμός και απλούστευση των στατιστικών για το σύστημα Intrastat

Δράση 4.1: Εναρμόνιση των μεθόδων για τη βελτίωση της ποιότητας στο πλαίσιο ενός απλουστευμένου συστήματος Intrastat·

Δράση 4.2: Καλύτερη αξιοποίηση των διοικητικών στοιχείων·

Δράση 4.3: Βελτίωση και διευκόλυνση της ανταλλαγής στοιχείων για το σύστημα Intrastat.

5.4. Μέθοδος υλοποίησης (ενδεικτική)

X Κεντρική διαχείριση

X άμεσα από την Επιτροπή

( έμμεσα, με ανάθεση σε:

( εκτελεστικούς οργανισμούς

( οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμού

( εθνικούς δημόσιους οργανισμούς/οργανισμούς με αποστολή δημόσιας υπηρεσίας

( Επιμερισμένη ή αποκεντρωμένη διαχείριση

( με τα κράτη μέλη

( με τρίτες χώρες

( Από κοινού διαχείριση με διεθνείς οργανισμούς (να διευκρινιστεί)

6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

6.1. Σύστημα παρακολούθησης

Το άρθρο 4 της προτεινόμενης απόφασης του Ευρωπαϊκού Κοινοβουλίου και του Συμβουλίου ορίζει ότι η Επιτροπή θεσπίζει ετήσιο πρόγραμμα εργασίας, συμπεριλαμβανομένων των προτεραιοτήτων για τις δράσεις στο πλαίσιο κάθε στόχου και των δημοσιονομικών πιστώσεων στο πλαίσιο της εν λόγω απόφασης. Τα εν λόγω προγράμματα, σε συνδυασμό με την αντίστοιχη χρηματοδότησή τους, θα αποτελέσουν αντικείμενο αποφάσεων της Επιτροπής στις οποίες θα καθορίζονται λεπτομερώς τα αποτελέσματα (στόχοι και δείκτες) που πρέπει να επιτευχθούν κατά την περίοδο αναφοράς. Η παρακολούθηση θα γίνεται μέσω τακτικών εκθέσεων για την κατανάλωση πόρων και τη συντελούμενη πρόοδο όσον αφορά την επίτευξη των στόχων.

6.2. Αξιολόγηση

6.2.1. Εκ των προτέρων αξιολόγηση

Η προτεινόμενη απόφαση του Ευρωπαϊκού Κοινοβουλίου και του Συμβουλίου υποβλήθηκε σε εκ των προτέρων αξιολόγηση, η οποία διενεργήθηκε σύμφωνα με τη διαδικασία που ορίστηκε από τη ΓΔ Προϋπολογισμού. Η εν λόγω εκ των προτέρων αξιολόγηση επισυνάπτεται στο παρόν έγγραφο.

6.2.2. Μέτρα που λήφθηκαν μετά από ενδιάμεση/εκ των υστέρων αξιολόγηση (διδάγματα από ανάλογες εμπειρίες στο παρελθόν)

Το πρόγραμμα MEETS αποτελεί τη λογική συνέχεια των προγραμμάτων Edicom I (1996-2000) και Edicom II (2001-2005).

Το πρώτο πρόγραμμα Edicom επικεντρώθηκε στις υποχρεώσεις υποβολής εκθέσεων για τις στατιστικές Intrastat (στατιστικές για το ενδοκοινοτικό εμπόριο) και πιο συγκεκριμένα στην ανάπτυξη του επιχειρησιακού πλαισίου, δηλαδή της ηλεκτρονικής συλλογής και διάδοσης στοιχείων. Το πρόγραμμα πέτυχε τους στόχους του υποστηρίζοντας τα κράτη μέλη στην ανάπτυξη και την υλοποίηση αυτού του πλαισίου για τη μεταβίβαση, συλλογή και εκ νέου διάδοση στοιχείων.

Το πρόγραμμα Edicom II είχε ένα ευρύτερο πεδίο, το οποίο συμπεριλάμβανε τη σταθεροποίηση του στατιστικού συστήματος για τις στατιστικές εξωτερικού εμπορίου (εντός και εκτός της ΕΕ), την περαιτέρω ανάπτυξη εργαλείων της ΤΠ, τον εκσυγχρονισμό και την απλούστευση. Το πρόγραμμα ήταν ιδιαίτερα επιτυχές στη βελτίωση της ποιότητας και της επικαιρότητας των στατιστικών εξωτερικού εμπορίου, την περαιτέρω ανάπτυξη διαδικτυακών εργαλείων διαβίβασης και διάδοσης και την ενσωμάτωση των στατιστικών εμπορίου των 10 κρατών μελών που προσχώρησαν στην Ευρωπαϊκή Ένωση το 2004.

Το κύριο δίδαγμα από το παρελθόν αφορά την εσωτερική οργάνωση του προγράμματος. Τα δύο προγράμματα Edicom ήταν διαρθρωμένα βάσει χωριστών στόχων και, στο πλαίσιο κάθε στόχου, προσδιοριζόταν μια σειρά δράσεων. Κάθε δράση υλοποιούνταν μέσω μιας σειράς σχεδίων. Για κάθε σχέδιο οριζόταν ένας επικεφαλής, ενώ ταυτόχρονα η συνολική οργάνωση και η δημοσιονομική διαχείριση γινόταν σε κεντρικό επίπεδο. Ο συνδυασμός κεντρικής και αποκεντρωμένης διαχείρισης διαφόρων πτυχών του προγράμματος αποδείχτηκε πολύ αποτελεσματικός, διευκολύνοντας το πρόγραμμα να επικεντρωθεί λεπτομερώς σε συγκεκριμένα θέματα, διατηρώντας ταυτόχρονα μια συνολική εσωτερική συνοχή. Η εμπειρία από προηγούμενα προγράμματα καταδεικνύει επίσης ότι πρέπει να επιδειχθεί προσοχή, ιδίως στην περίπτωση των επιδοτήσεων, ώστε να αποφευχθεί η επικάλυψη ή η παράλληλη υλοποίηση παρόμοιων δραστηριοτήτων και να επιτευχθεί συμπληρωματικότητα.

6.2.3. Όροι και συχνότητα των μελλοντικών αξιολογήσεων

Το άρθρο 6 της προτεινόμενης απόφασης του Ευρωπαϊκού Κοινοβουλίου και του Συμβουλίου ορίζει ότι η Επιτροπή, σε συνεργασία με τα κράτη μέλη, αξιολογεί σε τακτική βάση τις δραστηριότητες που χρηματοδοτούνται στο πλαίσιο της εν λόγω απόφασης με σκοπό να εξετάζει κατά πόσον έχουν επιτευχθεί οι στόχοι και για να παρέχει κατευθυντήριες γραμμές για τη βελτίωση της αποτελεσματικότητας μελλοντικών δράσεων.

Επίσης, έως τις 31 Δεκεμβρίου 2011, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση σχετικά με τις δραστηριότητες που έχουν χρηματοδοτηθεί τα τρία πρώτα χρόνια στο πλαίσιο του νέου προγράμματος, με σκοπό, εάν κριθεί σκόπιμο, την επανεξέταση των δράσεων που υλοποιούνται στο πλαίσιο της εν λόγω απόφασης.

Τέλος, έξι μήνες από τη λήξη του προγράμματος, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση σχετικά με την υλοποίηση της εν λόγω απόφασης, συνοδευόμενη, εάν χρειαστεί, από προτάσεις για νέες δράσεις. Στην έκθεση αυτή θα αξιολογηθούν, υπό το πρίσμα της δαπάνης που έχει πραγματοποιηθεί από την Κοινότητα, τα οφέλη που απορρέουν από τις δράσεις για την Κοινότητα, τα κράτη μέλη, τους παρόχους και τους χρήστες στατιστικών πληροφοριών, για τον εντοπισμό τομέων προς ενδεχόμενη βελτίωση καθώς και οι συνέργειες με άλλες κοινοτικές πρωτοβουλίες.

7. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Η ετήσια παρακολούθηση της προόδου σε συνάρτηση με την εφαρμογή και την αποτελεσματικότητα των προτύπων εσωτερικού ελέγχου της Επιτροπής έχει σχεδιαστεί κατά τρόπο ώστε να διασφαλίζει την ύπαρξη και τη λειτουργία διαδικασιών για την αποφυγή και τον εντοπισμό κρουσμάτων απάτης και παρατυπιών.

Εφαρμόζονται κανόνες και διαδικασίες για τις κυριότερες δημοσιονομικές διαδικασίες: προσκλήσεις υποβολής προσφορών, επιχορηγήσεις, αναλήψεις υποχρεώσεων, συμβάσεις και πληρωμές. Τα εγχειρίδια των διαδικασιών είναι στη διάθεση όλων όσοι συμμετέχουν στις χρηματοδοτικές πράξεις, προκειμένου να διευκρινίζονται οι αρμοδιότητες, να απλοποιούνται οι ροές των εργασιών και να επισημαίνονται τα βασικά σημεία ελέγχου. Παρέχεται η απαραίτητη για τη χρήση τους κατάρτιση. Τα εγχειρίδια αναθεωρούνται και ενημερώνονται τακτικά.

Η Επιτροπή, είτε άμεσα μέσω του προσωπικού της είτε μέσω κάθε άλλου ειδικευμένου εξωτερικού οργανισμού της επιλογής της, δικαιούται να διενεργήσει λογιστικό έλεγχο σχετικά με τον τρόπο που χρησιμοποιήθηκε η επιχορήγηση. Οι εν λόγω λογιστικοί έλεγχοι μπορούν να διενεργούνται καθ’ όλη τη διάρκεια της σύμβασης και για μια περίοδο πέντε ετών από την ημερομηνία πληρωμής του υπολοίπου της επιχορήγησης. Εάν κριθεί σκόπιμο, με βάση τα συμπεράσματα του ελέγχου, η Επιτροπή μπορεί να ζητήσει την επιστροφή ποσών που έχουν καταβληθεί.

Στο προσωπικό της Επιτροπής και σε εξωτερικά πρόσωπα εξουσιοδοτημένα από την Επιτροπή πρέπει να παρέχεται κατάλληλη πρόσβαση στα γραφεία του δικαιούχου και σε κάθε πληροφορία που απαιτείται για τη διενέργεια αυτών των λογιστικών ελέγχων, συμπεριλαμβανομένων των πληροφοριών σε ηλεκτρονική μορφή.

Το Ελεγκτικό Συνέδριο καθώς και η Ευρωπαϊκή Υπηρεσία Καταπολέμησης της Απάτης (OLAF) πρέπει να έχουν τα ίδια δικαιώματα με την Επιτροπή, ιδίως όσον αφορά την πρόσβαση. Η Επιτροπή μπορεί επίσης να διενεργήσει επιτόπιες επιθεωρήσεις, σύμφωνα με τον κανονισμό (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες.

8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ

8.1. Στόχοι της πρότασης από πλευράς δημοσιονομικού κόστους

Πιστώσεις ανάληψης υποχρεώσεων σε εκατ. ευρώ (3 δεκαδικά ψηφία)

2008 | 2009 | 2010 | 2011 | 2012 | 2013 |

Μόνιμοι ή έκτακτοι υπάλληλοι [13] (XX 01 01) | A*/AD | 0,5 | 1 | 1 | 1 | 1 | 1 |

B*, C*/AST | 1 | 1,5 | 1,5 | 1,5 | 1,5 | 1,5 |

Προσωπικό [14] που χρηματοδοτείται από το άρθρο XX 01 02 | 1 | 1 | 1 | 1 | 1 | 1 |

Λοιπό προσωπικό [15] που χρηματοδοτείται από το άρθρο XX 01 04/05 |

ΣΥΝΟΛΟ | 2,5 | 3,5 | 3,5 | 3,5 | 3,5 | 3,5 |

8.2.2. Περιγραφή των καθηκόντων που απορρέουν από τη δράση

AD και END (αποσπασμένοι εθνικοί εμπειρογνώμονες): γενική διαχείριση του προγράμματος, συντονισμός με τα κράτη μέλη, άλλες ΓΔ της Επιτροπής, συντονισμός των προσκλήσεων υποβολής προσφορών και προτάσεων.

AST: διοικητική υποστήριξη και δημοσιονομική παρακολούθηση, πληρωμές.

8.2.3. Πηγές ανθρώπινων πόρων (κανονισμός υπηρεσιακής κατάστασης)

X Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν (1,5 μόνιμοι υπάλληλοι ΠΑ το 2008 και 2,5 μόνιμοι υπάλληλοι ΠΑ τα υπόλοιπα έτη)

( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (Ετήσιας Στρατηγικής Πολιτικής/Προσχεδίου Προϋπολογισμού) για το έτος n

( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ

X Θέσεις προς αναδιάταξη με χρησιμοποίηση υφιστάμενων πόρων στην αρμόδια για τη διαχείριση υπηρεσία (εσωτερική αναδιάταξη) 1 θέση END

( Θέσεις που απαιτούνται για το έτος n αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους

8.2.4. Άλλες διοικητικές δαπάνες περιλαμβανόμενες στο ποσό αναφοράς (29.0104.04 – Δαπάνες διοικητικής διαχείρισης)

εκατ. ευρώ (3 δεκαδικά ψηφία)

Γραμμή προϋπολογισμού (αριθμός και ονομασία) | 2008 | 2009 | 2010 | 2011 | 2012 | 2013 | ΣΥΝΟΛΟ |

Συνεδριάσεις και διασκέψεις | 0,100 | 0,100 | 0,100 | 0,100 | 0,100 | 0,100 | 0,600 |

Άλλη τεχνική και διοικητική βοήθεια |

- Εσωτερική (intra muros)* | 0,250 | 0,355 | 0,705 | 0,530 | 0,355 | 0,180 | 2,375 |

- Εξωτερική (extra muros) |

Σύνολο τεχνικής και διοικητικής βοήθειας | 0,350 | 0,455 | 0,805 | 0,630 | 0,455 | 0,280 | 2,975 |

*: εσωτερική τεχνική και διοικητική υποστήριξη που θα ανατεθεί μέσω προσκλήσεων υποβολής προσφορών.

8.2.5. Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράς

εκατ. ευρώ (3 δεκαδικά ψηφία)

Κατηγορία ανθρώπινων πόρων | 2008 | 2009 | 2010 | 2011 | 2012 | 2013 |

Μόνιμοι και έκτακτοι υπάλληλοι (XX 01 01) | 0,175 | 0,292 | 0,292 | 0,292 | 0,292 | 0,292 |

Προσωπικό που χρηματοδοτείται από το άρθρο XX 01 02 (επικουρικοί υπάλληλοι, END, συμβασιούχοι υπάλληλοι, κλπ.) (να αναφερθεί η γραμμή του προϋπολογισμού) | 0,049 | 0,049 | 0,049 | 0,049 | 0,049 | 0,049 |

Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | 0,224 | 0,341 | 0,341 | 0,341 | 0,341 | 0,341 |

Υπολογισμός– Μόνιμοι και έκτακτοι υπάλληλοι Μόνιμοι υπάλληλοι 117.000 ευρώ ανά έτος

Υπολογισμός– Προσωπικό που χρηματοδοτείται δυνάμει του άρθρου XX 01 02END 48.678 ευρώ ανά έτος

8.2.6. Άλλες διοικητικές δαπάνες που δεν περιλαμβάνονται στο ποσό αναφοράς εκατ. ευρώ (3 δεκαδικά ψηφία) |

2008 | 2009 | 2010 | 2011 | 2012 | 2013 | ΣΥΝΟΛΟ |

XX 01 02 11 01 – Αποστολές | 0,006 | 0,006 | 0,006 | 0,006 | 0,006 | 0,006 | 0,036 |

XX 01 02 11 02 – Συνεδριάσεις και διασκέψεις |

XX 01 02 11 03 – Επιτροπές[17] |

XX 01 02 11 04 – Μελέτες και παροχή συμβουλών |

XX 01 02 11 05 – Συστήματα πληροφοριών |

2 Σύνολο άλλων δαπανών διαχείρισης (XX 01 02 11) |

3 Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) |

Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) | 0,006 | 0,006 | 0,006 | 0,006 | 0,006 | 0,006 | 0,036 |

[1] COM(2005) 97

[2] COM(2006) 693

[3] ΕΕ C 139 της 14.6.2006, σ. 1.

[4] ΕΕ L 181 της 28.6.1989, σ. 47.

[5] ΕΕ L 146 της 5.6.197.

[6] ΕΕ L 184 της 17.7.1999, σ. 23. Απόφαση όπως τροποποιήθηκε με την απόφαση 2006/512/EΚ (ΕΕ L 200 της 22.7.2006, σ. 11).

[7] Διαχωριζόμενες πιστώσεις

[8] Μη διαχωριζόμενες πιστώσεις, εφεξής ΜΔΠ.

[9] Δαπάνες εκτός Κεφαλαίου xx 01 του σχετικού Τίτλου xx.

[10] Δαπάνες του άρθρου xx 01 04 του Τίτλου xx.

[11] Δαπάνες Κεφαλαίου xx 01 εκτός των δαπανών των άρθρων xx 01 04 ή xx 01 05.

[12] Βλέπε σημεία 19 και 24 της Διοργανικής Συμφωνίας.

[13] Των οποίων το κόστος ΔΕΝ καλύπτεται από το ποσό αναφοράς.

[14] Των οποίων το κόστος ΔΕΝ καλύπτεται από το ποσό αναφοράς.

[15] Των οποίων το κόστος περιλαμβάνεται στο ποσό αναφοράς.

[16] Να γίνει παραπομπή στο νομοθετικό δημοσιονομικό δελτίο που αφορά ειδικά τον (τους) εν λόγω εκτελεστικό (-ούς) οργανισμό (-ούς).

[17] Να διευκρινιστεί το είδος της επιτροπής και η ομάδα στην οποία ανήκει.